b"\n_START_ARTICLE_\nAdam Highfield\n_START_SECTION_\nTraject\xc3\xb2ria per club\n_START_PARAGRAPH_\nHighfield el 2002 va jugar amb el FC Jokerit, un equip de la lliga finlandesa de futbol. Per\xc3\xb2 tan sols hi jug\xc3\xa0 aquella temporada i cap m\xc3\xa9s. Tres anys despr\xc3\xa9s, el neozeland\xc3\xa8s va ser contractat per l'Atlantis FC, un altre equip finland\xc3\xa8s. De nou, nom\xc3\xa9s hi jug\xc3\xa0 una temporada amb l'equip._NEWLINE_El 2006 Adam Highfield va ser fitxat per l'equip neozeland\xc3\xa8s Canterbury United, del Campionat de Futbol de Nova Zelanda. Highfield entre les temporades 2006-07 i 2008-09 jug\xc3\xa0 en un total de 30 partits. La temporada 2010-11 va ser fitxat per l'Otago United, on hi jug\xc3\xa0 en un total de 13 partits. La temporada seg\xc3\xbcent, Highfield fou fitxat de nou pel Canterbury United, i des d'aleshores ha jugat en 12 partits.\n_START_SECTION_\nTraject\xc3\xb2ria internacional\n_START_PARAGRAPH_\nEl 2001, Highfield jug\xc3\xa0 6 partits amb la selecci\xc3\xb3 neozelandesa sub-20. Va jugar aquests sis partits en la fase classificat\xc3\xb2ria per a la Copa del M\xc3\xb3n sub-20 de la FIFA de 2001."